Les obres de l'aulari i del gimnàs del col·legi Villar Palasí han finalitzat
06 de setembre 2018

![Imagen 1](/media/bdjjz3dg/93img_4974_cuerpo.jpg)![Imagen 2](/media/2nulkisj/93img_5008_cuerpo.jpg)

Les obres de l'aulari d'Educació Infantil i del gimnàs de col·legi Villar Palasí ja han finalitzat. Així ho han confirmat este matí el regidor d'Educació, José Manuel Tarazona, i el regidor de Manteniment, Pepe Gil, amb la visita al centre per a la signatura de l'acta d'ocupació de les obres entre la Generalitat, l'Ajuntament i l'empresa constructora.

Dilluns que ve 10 de setembre inicia el nou curs escolar i este centre comptarà amb nou aulari d'infantil, un gimnàs amb totes les prestacions i un pati completament remodelat. Finalitzades les obres, només queda la instal·lació i trasllat de mobles i les tasques de neteja que durà a terme la SAG.

![](/media/y0coeet3/93img_4884_cuerpo.jpg) 

 Amb la finalització d'estes obres, l'alcalde de Sagunt, Quico Fernández, ha assegurat que es posa “**punt i final a una de les reivindicacions més llargues de la nostra ciutat en matèria educativa. Ja tenim allò pel que hem lluitat durant tant temps nosaltres, tota la comunitat escolar, el centre i pares i mares**”. El primer edil, per la seua banda, ha donat l'enhorabona “**a tots els que han fet possible esta realitat que va a permetre que, en este nou curs, els xiquets i les xiquetes no hagen de passar tota la seua vida escolar infantil en barracons**”.

El regidor d'Educació, José Manuel Tarazona, ha afirmat que els barracons del Villar Palasí “**per fi comencen a ser un mal record del passat**”. Tarazona ha assegurat que este estiu s'ha fet un esforç per accelerar els tràmits administratius perquè el pròxim 10 de setembre puguen comptar amb “**nous aularis infantils, espais múltiples i espais de direcció i reunió. També hi ha un gran pati, pistes d'atletisme i altres esports col·lectius i unes condicions i un gimnàs que inclou també un trinquet. Crec que és un dia molt important per a la comunitat educativa i per al nostre poble**”.

**![](/media/g21jelkf/93img_4956_cuerpo.jpg)  
![](/media/tjkn2mth/93img_4932_cuerpo.jpg)  
![](/media/u2silmbe/93img_4982_cuerpo.jpg)  
  
  
** 

*   [](http://www.facebook.com/sharer.php?u=https://aytosagunto.es/va/actualitat/les-obres-de-l-aulari-i-del-gimnàs-del-col-legi-villar-palasí-han-finalitzat/ "Facebook")
*   [](http://twitter.com/share?url=https://aytosagunto.es/va/actualitat/les-obres-de-l-aulari-i-del-gimnàs-del-col-legi-villar-palasí-han-finalitzat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-de-l-aulari-i-del-gimnàs-del-col-legi-villar-palasí-han-finalitzat/ "Linked In")
*   [](mailto:?body=https://aytosagunto.es/va/actualitat/les-obres-de-l-aulari-i-del-gimnàs-del-col-legi-villar-palasí-han-finalitzat/)